El foment, la defensa i la millora de la qualitat dels productes alimentaris que gaudeixen d'unes característiques diferencials i de qualitat han estat prioritats de l'Administració.
Per aquest motiu, el Departament d'Agricultura, Ramaderia, Pesca, Alimentació i Medi Natural (DAAM) dóna suport als productes que segueixen un programa comunitari i nacional de qualitat, concretament els productes que gaudeixen d'un distintiu comunitari de denominació d'origen protegida (DOP), indicació geogràfica protegida (IGP), denominació d'origen vitivinícola protegida (DOP), indicació geogràfica protegida vitivinícola (IGP), especialitat tradicional garantida (ETG), els productes ecològics (PAE) i els productes de producció integrada (PI).
Els distintius d'origen i qualitat dels productes agroalimentaris DOP vitivinícola, DOP, IGP i ETG possibiliten la protecció i la valoració dels productes de la terra que presenten característiques diferencials pel seu origen o pels mètodes de producció i/o elaboració i estan regulats a la Llei 14/2003, de 13 de juny, de qualitat agroalimentària, i la Llei 15/2002, de 27 de juny, d'ordenació vitivinícola.
La producció agrària ecològica (PAE) es pot definir com un conjunt de tècniques agràries que exclouen l'ús de productes químics de síntesi, com fertilitzants, plaguicides o antibiòtics, per tal de preservar el medi ambient, mantenir o augmentar la fertilitat dels sòls i proporcionar aliments amb totes les seves propietats naturals, auditat i certificat pel Consell Català de la Producció Agrària Ecològica, d'acord amb el que regula la Llei 2/2014, de 27 de gener de 2014, de mesures fiscals, administratives, financeres i del sector públic.
La producció integrada (PI), que defineix el Decret 241/2002, de 8 d'octubre, pel qual es regula la producció integrada de Catalunya, és un sistema agrícola de producció d'aliments vegetals, frescos i/o transformats, obtinguts mitjançant mètodes de producció als quals s'aplica una combinació harmònica de factors biològics, agronòmics, químics i biotecnològics, amb la finalitat d'optimitzar la qualitat del producte amb un màxim respecte pel medi ambient.
L'artesania alimentària, també regulada per la Llei 14/2003, es defineix com l'activitat d'elaboració i transformació de productes alimentaris que compleixen els requisits que assenyala la legislació en aquesta matèria i estan subjectes, durant tot el procés productiu, a unes condicions que garanteixen a les persones consumidores un producte final individualitzat, de bona qualitat i amb característiques diferencials obtingudes gràcies a les petites produccions controlades per la intervenció personal artesana.
Les entitats associatives d'artesans i artesanes sense ànim de lucre proporcionen a les persones associades assessorament i informació sobre l'adaptació a les noves tecnologies, i al mateix temps uneixen esforços per assolir objectius comuns que beneficiïn el conjunt de persones artesanes associades i augmentin el coneixement de la producció artesanal alimentària entre les persones consumidores.
El Programa de desenvolupament rural de Catalunya (PDR) de 2007-2013, aprovat per la Comissió Europea el 15 de febrer de 2008 mitjançant la Decisió C (2008)702, modificada per la Decisió C (2009) 10340, de 14 de desembre de 2009, i per la Decisió C (2010) 8294 final, de 30 de novembre de 2010, per la Decisió C (2012) 8674 final, de 26 de novembre de 2012, i per la Decisió C (2013) 8300 final, de 25 de novembre de 2013, preveia una mesura per fomentar els distintius d'origen i qualitat dels programes de qualitat d'aliments però només per als productes registrats a la comissió europea i els lligats amb la producció.
Per aquest motiu, el Departament d'Agricultura, Ramaderia, Pesca, Alimentació i Medi Natural, durant el mateix període, preveia una mesura per fomentar els distintius d'origen i qualitat que no es podien acollir al PDR 2007-2013, i l'artesania alimentària de Catalunya.
Tenint en compte que el nou Programa de desenvolupament de Catalunya (PDR) de 2014-2020 està pendent d'aprovació per la Comissió Europea, el Departament d'Agricultura, Ramaderia, Pesca, Alimentació i Medi Natural considera necessari continuar fomentant els distintius d'origen i qualitat dels programes de qualitat d'aliments, i l'artesania alimentària a Catalunya.
Per aquest motiu, es publica aquesta Ordre d'ajuts per a la promoció dels distintius d'origen i qualitat DOP, IGP, ETG dels productes inscrits en el registre comunitari, dels productes amb reconeixement provisional, els productes ecològics i de producció integrada, i per a la certificació dels distintius d'origen i qualitat de les DOP, IGP i ETG, així com per al foment de l'artesania alimentària.
El règim d'aquests ajuts serà el que estableix el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
D'acord amb el que disposen el Decret 56/2009, de 7 d'abril, per a l'impuls i el desenvolupament dels mitjans electrònics de l'Administració de la Generalitat de Catalunya, la Llei 59/2003, de 19 de desembre, de normes reguladores de signatura electrònica, la Llei 11/2007, de 22 de juny, d'accés electrònic dels ciutadans als serveis públics, i el Reial decret 1671/2009, de 6 de novembre, que desplega parcialment la Llei 11/2007, de 22 de juny, d'accés electrònic dels ciutadans als serveis públics, en relació amb la Llei 30/1992, de 26 de novembre, de règim jurídic de les administracions públiques i del procediment administratiu comú;
Atès que s'ha pogut constatar que un nombre considerable de possibles persones beneficiàries disposen dels mitjans tecnològics necessaris per poder realitzar la tramitació electrònica de la sol·licitud dels ajuts, s'estableix la tramitació administrativa de la fase de sol·licitud per mitjans electrònics, de conformitat amb l'article 27.6 de la Llei 11/2007, de 22 de juny, i l'article 43.2 de la Llei 26/2010, de 3 d'agost.
Conseqüentment, valorada la conveniència de donar suport als productes que segueixen un programa comunitari i nacional de qualitat i al sector de l'artesania alimentària, mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General d'Alimentació, Qualitat i Indústries Agroalimentàries, en ús de les atribucions que m'han estat conferides,
Aprovar les bases reguladores dels ajuts destinats a la promoció i la certificació dels productes amb distintius d'origen i qualitat dels aliments i l'artesania alimentària a Catalunya, les quals es publiquen a l'annex 1 d'aquesta Ordre.
2.1 Convocar per a l'any 2015 els ajuts següents d'acord amb les bases reguladores aprovades en l'article anterior:
2.1.1 La promoció dels distintius d'origen i qualitat DOP, IGP, ETG dels productes inscrits en el registre comunitari i dels productes amb reconeixement provisional, els productes ecològics (PAE) i els productes de la producció integrada (PI).
2.1.2 La certificació dels distintius d'origen i qualitat DOP, IGP i ETG dels productes inscrits en el registre comunitari i dels productes amb reconeixement provisional.
2.1.3 El foment de l'artesania alimentària de Catalunya.
2.2 El termini de presentació de sol·licituds serà de 30 dies, que computa des de l'endemà de la publicació d'aquesta Ordre en el DOGC.
2.3 Aquests ajuts, per un import total de 881.666,00 euros, van a càrrec de la partida pressupostària AG06/D/482000100/6130/0000 dels pressupostos del DAAM per a 2015 i es distribueixen de la manera següent:
- Per a la promoció dels distintius d'origen i qualitat, producció ecològica i producció integrada està dotada amb un import màxim de 670.000,00 euros.
- Per a la certificació dels distintius d'origen i qualitat està dotada amb un import màxim de 171.666,00 euros.
- Per al foment de l'artesania alimentària a Catalunya està dotada amb un import màxim de 40.000,00 euros.
2.4 Els beneficiaris han de realitzar i pagar les actuacions objecte dels ajuts entre el 16 de setembre de 2014 i el 15 de setembre de 2015, ambdós inclosos, i justificar-les davant del DAAM abans del 7 d'octubre de 2015.
2.5 L'òrgan instructor dels expedients d'ajuts és el Servei de Promoció de la Qualitat Agroalimentària.
2.6 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes es nomena una Comissió de valoració, que serà l'òrgan col·legiat encarregat d'analitzar i de valorar les sol·licituds d'ajuts, formada pel subdirector o la subdirectora general amb competència en Qualitat Agroalimentària, el subdirector o la subdirectora general d'Agricultura i el/la cap del Servei de Promoció de la Qualitat Agroalimentària.
2.7 El termini màxim per emetre la resolució i notificar-la per escrit a l'entitat sol·licitant serà de 4 mesos, a comptar des de la data en què finalitza el termini de presentació de sol·licituds.
2.8 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
2.9 Els ajuts concedits es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Aprovar el procediment de participació per mitjans telemàtics en la convocatòria pública per a la concessió dels ajuts objecte d'aquesta convocatòria, el qual consta a l'annex 2.
L'objecte dels ajuts és establir-ne tres línies:
1.1 La promoció dels distintius d'origen i qualitat DOP, IGP, ETG dels productes inscrits en el registre comunitari i dels productes amb reconeixement provisional, els productes ecològics (PAE) i els productes de la producció integrada (PI) d'ara endavant, línia d'ajuts 1.
1.2 La certificació dels distintius d'origen i qualitat de les DOP, IGP, ETG dels productes inscrits en el registre comunitari i dels productes amb reconeixement provisional, d'ara endavant línia d'ajuts 2.
1.3 El foment de l'artesania alimentària a Catalunya, d'ara endavant, línia d'ajuts 3.
2.1 Per a la línia d'ajuts 1 poden ser beneficiaris:
d) El Consell Català de la Producció Ecològica.
e) El Consell Català de la Producció Integrada.
2.2 Per a la línia d'ajuts 2 poden ser beneficiaris:
2.3 Per a la línia d'ajuts 3 poden ser beneficiàries d'aquests ajuts les entitats associatives d'artesans i artesanes, sense ànim de lucre, que representin els interessos d'una única activitat artesanal alimentària regulada i inclosa en el repertori d'oficis d'artesania alimentària que estableix l'annex 2 del Decret 285/2006, de 4 de juliol, pel qual es desplega la Llei 14/2003, de 13 de juny, que estiguin inscrites al registre corresponent de la Generalitat de Catalunya.
3.1 Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a l'entitat beneficiària de l'ajut.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que hagi rebut no superi els límits establerts.
c) El compliment de la quota de reserva per a la integració social del personal discapacitat que estableix la legislació vigent, si escau.
d) En el supòsit que l'empresa tingui una plantilla igual o superior a vint-i-cinc persones, l'empresa beneficiària ha de preveure, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
e) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
f) En cas de realització de l'activitat objecte de la subvenció utilitzant qualsevol element susceptible de generar drets d'autor, complir amb la normativa sobre propietat intel·lectual.
g) Quan es tracti d'entitats sense ànim de lucre, estar inscrites en el registre corresponent.
h) En cas de comptar amb centres laborals, complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
i) En cas de comptar amb centres i establiments oberts al públic, complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
j) En el cas de línies d'ajuts en què l'entitat beneficiària pugui ser una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
3.2 Pel que fa a la concurrència amb altres ajuts, i sense perjudici de les limitacions que disposa l'article 3 del Reglament (UE) 1407/2013, el règim d'acumulació amb altres ajuts de minimis es regeix pel que disposa l'article 5 de l'esmentat reglament.
Els ajuts que s'estableixen en aquesta Ordre es podran acumular a d'altres ajuts públics per les mateixes despeses subvencionables, sempre que l'acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
4.1 L'ajut té caràcter de subvenció directament aplicable a les despeses ocasionades per les actuacions que preveu l'apartat 1 d'aquestes bases reguladores.
4.2 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'article 2.3 d'aquesta Ordre.
4.3 Els imports dels ajuts i quanties màximes destinades als ajuts són els següents:
a) Per a la línia d'ajuts 1, un màxim del 70% de la despesa subvencionable amb una quantia màxima de 80.000,00 euros.
b) Per a la línia d'ajuts 2, un màxim d'un 90% de la despesa subvencionable i fins a una quantia màxima de 70.000,00 euros.
c) Per a la línia d'ajuts 3, un màxim del 70% de la despesa subvencionable amb una quantia màxima de 30.000,00 euros.
4.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 9 d'aquestes bases reguladores.
4.5 Aquests ajuts se sotmeten al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis, i per tant el total d'ajuts de minimis atorgat a una entitat sol·licitant no podrà excedir els 200.000,00 euros bruts durant un període de tres exercicis fiscals.
5.1 Als efectes d'aquestes bases es consideren actuacions subvencionables per a les línies d'ajuts 1 i 3 les següents:
a) L'organització, el patrocini i/o assistència a fires, exposicions, concursos, degustacions de producte.
b) L'organització de jornades tècniques, tallers seminaris i visites educatives.
c) Les accions de relacions públiques i missions comercials.
d) L'elaboració de material divulgatiu i de promoció.
e) La informació i la publicitat en revistes especialitzades, receptaris, catàlegs, llibres i Internet.
f) La publicitat en els diferents mitjans de comunicació i/o en els punts de venda.
g) La identificació del producte amb rètols informatius al lloc de venda i/o producció.
h) Les accions per a la millora de la imatge i la presentació del producte.
5.2 Per a la realització de les actuacions que estableix l'apartat 5.1.a) relatives a les actuacions subvencionables de les línies d'ajuts 1 i 3, són subvencionables els pagaments indispensables realitzats anteriorment a la data de la convocatòria sense els quals no es podrien dur a terme les actuacions subvencionables.
5.3 Les actuacions subvencionables de la línia d'ajuts 2 de certificació són les despeses corresponents a les actuacions de control i certificació.
5.4 Es considera que la despesa ha estat realitzada quan hagi estat efectivament pagada amb anterioritat a la finalització del període de justificació establert a l'article 2.4.
Les sol·licituds per acollir-se a aquests ajuts s'han d'adreçar a la Direcció General d'Alimentació, Qualitat i Indústries Agroalimentàries i només es poden presentar per mitjans telemàtics des de la pàgina web http://seu.gencat.cat/, dins el termini establert a la convocatòria.
¿7 Documentació a presentar amb la sol·licitud
7.1 A les sol·licituds, s'hi ha d'adjuntar la documentació que es detalla a continuació.
No obstant això, no cal aportar els documents indicats en les lletres següents en el cas que l'entitat sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
a) Còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques, Registre de Cooperatives o Registre de Societats Agràries de Transformació (SAT), es verificarà d'ofici.
b) Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
c) Certificat actualitzat d'inscripció en el registre administratiu corresponent emès l'any de la convocatòria.
En el cas que es tracti d'un registre gestionat pel DAAM no serà necessari aportar cap certificació d'inscripció.
Si aquesta documentació està disponible al Registre d'entitats jurídiques o al Registre de cooperatives o al Registre de societats agràries de transformació (SAT), el DAAM ho verificarà d'ofici.
d) Memòria de les actuacions de la línia de subvencions corresponent, incloent-hi les dates d'inici i finalització previstes i el lloc de realització de les actuacions.
e) Pressupost complet i detallat de les actuacions en el qual figurin totes les despeses i els ingressos previstos, la quantia de l'ajut que es sol·licita i el detall de les fonts de finançament, de la línia de subvencions corresponent.
En el cas que l'activitat subvencionada consisteixi en diferents actuacions, el pressupost es desglossarà per actuacions.
f) Descripcions dels mitjans humans, tècnics i materials propis contractats per dur a terme l'actuació.
No s'ha de presentar la documentació acreditativa de la representació quan la signatura electrònica acrediti també que l'entitat signant té poders suficients per actuar en nom de l'entitat representada.
Les entitats sol·licitants poden presentar còpies digitalitzades dels documents en substitució de les còpies compulsades, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
7.2 L'imprès de sol·licitud inclourà declaracions responsables sobre els aspectes que es detallen a continuació i que l'entitat sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany a l'entitat beneficiària de l'ajut.
b) No estar sotmès a les causes que impedeixin adquirir la condició d'entitat beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, que l'ajut global de minimis que s'ha rebut no supera els límits establerts.
f) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
g) Sobre la conformitat de les còpies que hagi aportat durant qualsevol fase del procediment amb l'original corresponent.
h) En cas de realització de l'activitat objecte de la subvenció utilitzant qualsevol element susceptible de generar drets d'autor, sobre el compliment de la normativa sobre propietat intel·lectual.
i) Quan es tracti d'entitats sense ànim de lucre, sobre estar inscrites en el registre corresponent.
j) Quan tinguin centres laborals, sobre el compliment de la normativa de política lingüística: fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
k) Quan es tracti de centres i establiments oberts al públic, compliment de la normativa de política lingüística: Atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
7.3 La presentació de la sol·licitud de l'ajut per part de l'entitat interessada comportarà l'autorització al DAAM per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
Si l'entitat sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
7.4 La presentació de la sol·licitud de subvenció faculta el DAAM per comprovar la conformitat de les dades que s'hi contenen o es declaren.
¿8 Termini de presentació de sol·licituds
El termini de presentació de sol·licituds és el que s'indica a la convocatòria d'ajuts corresponent.
En cas que els ajuts sol·licitats superin l'import màxim que estableix la convocatòria es procedirà al prorrateig tenint en compte els imports dels ajuts i les quanties màximes que s'estableixen al punt 4.3 d'aquest mateix annex 1.
10.2 L'òrgan instructor i l'òrgan competent per resoldre són els que es determinin a la convocatòria corresponent.
10.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.4 Quan les sol·licituds qualificades d'auxiliables superin la disponibilitat pressupostària la Comissió de valoració determinarà l'assignació dels fons, d'acord amb els criteris d'atribució establerts en l'apartat 9 d'aquestes bases reguladores.
10.5 Un cop avaluades les sol·licituds, l'òrgan instructor formula la proposta de resolució provisional de concessió de subvencions, que s'eleva a l'òrgan resolutori, d'acord amb l'informe de la comissió de valoració.
10.6 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
¿11 Proposta de resolució provisional, acceptació de la subvenció.
11.1 La proposta de resolució de concessió de les subvencions es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya [URL].
11.2 La proposta de resolució ha de contenir la llista de sol·licitants proposats per ser beneficiaris de les subvencions.
11.3 Les entitats proposades com a beneficiàries de les subvencions han de presentar la documentació que els sigui requerida d'acord amb el que preveu l'apartat 7 d'aquestes bases, dins el termini de 10 dies hàbils a comptar des de l'endemà de la publicació o notificació de la proposta provisional de concessió.
La proposta de resolució ha de contenir el requeriment de la documentació esmentada.
Dins del mateix termini les entitats sol·licitants poden presentar al·legacions, que es tindran en compte en el moment de resoldre.
11.4 La subvenció s'entendrà acceptada tàcitament en el supòsit que l'entitat proposada com a beneficiària no presenti cap al·legació dins el termini de 10 dies hàbils esmentat.
11.5 Les entitats proposades com a beneficiàries també poden desistir de la subvenció o presentar la reformulació de la memòria i del pressupost de les actuacions per adaptar-los a la subvenció proposada si l'import d'aquesta és inferior al sol·licitat.
Així mateix s'han de continuar complint els límits de quantia de la subvenció que estableixen aquestes bases reguladores.
11.6 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat del beneficiari de l'apartat 3, requerirà a l'entitat beneficiària per tal que aporti la documentació escaient en els termes previstos a l'apartat 7 d'aquestes bases reguladores.
11.7 L'òrgan instructor pot demanar a les entitats sol·licitants que aportin la documentació complementària que consideri necessària per acreditar les dades que figuren a la sol·licitud.
12.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
12.2 Comportarà el desistiment de la sol·licitud la manca de presentació de qualsevol dels documents que preveu la base 7 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant notificació individual.
12.4 Sens perjudici del desistiment previst en la base 11.5, Qualsevol entitat sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
13.1 D'acord amb la documentació presentada, de les comprovacions d'ofici efectuades i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió figuraran, com a mínim, l'import màxim de l'ajut, les condicions que haurà de complir l'entitat beneficiària, el caràcter d'ajut de minimis d'acord amb Reglament (UE) 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L-352, de 24.12.2013), i la via de recurs que correspongui.
Així mateix s'ha de fer constar que la fermesa de la resolució de concessió de l'ajut comporta que l'entitat beneficiària declara tàcitament que es troba al corrent de les seves obligacions amb l'Administració tributària i la social i amb la Generalitat de Catalunya.
Amb relació a la publicitat dels ajuts concedits caldrà atenir-se al que estableix l'article 2.9 de la convocatòria.
15.1 Les persones beneficiàries han de realitzar les actuacions objecte dels ajuts i justificar-les en el termini que estableixi la convocatòria.
15.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
15.3 Per justificar les actuacions realitzades cal presentar:
a) Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://agricultura.gencat.cat/guiajustificacioajuts.
b) Memòria justificativa detallada i desglossada per actuacions i imports.
c) Factures i comprovants de pagament (original i còpia).
d) En el cas de la línia d'ajuts 2, a més, cal presentar l'informe de certificació.
15.4 S'admetran els pagaments en metàl·lic fins a un màxim de 300,00 euros per expedient, que s'han de justificar mitjançant la presentació de la factura corresponent, que ha d'incloure l'expressió Rebut en metàl·lic i s'ha de fer constar a la comptabilitat de l'entitat com una disminució patrimonial pel valor del pagament efectuat.
15.5 Acreditació del compliment de les obligacions contingudes en l'apartat 17.
15.6 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
16.1 La proposta de pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades.
16.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Administració tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix la base 7.3.
16.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
¿17 Obligacions de les persones beneficiàries
a) Complir la finalitat de la subvenció.
b) Dur a terme l'activitat subvencionada d'acord amb les actuacions o projectes sol·licitats.
Qualsevol canvi en les actuacions o el projecte o calendari presentat s'ha de comunicar a l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, dins el termini màxim previst a les bases reguladores, si no comporta canvis substancials ni representa un incompliment dels requisits i condicions que estableixen les bases de l'AG i les bases reguladores de cada subvenció; en cas de no pronunciar-se dins el termini establert s'apliquen els efectes del silenci negatiu, és a dir, no s'accepta el canvi.
(Aquesta comunicació s'haurà de fer tan bon punt es coneguin i, en tot cas, abans de la justificació de l'aplicació dels fons rebuts).
f) Quan l'import de la despesa subvencionable superi les quanties establertes en el Reial decret 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, és a dir, 50.000,00 euros, quan es tracti de contractes d'obres, i 18.000,00 euros per a la resta de contractes, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
g) Fer constar en totes les actuacions subvencionables de les línies 1 i 3 que disposa la base 2.1:
Incloure el logotip del DAAM, i l'expressió "Amb el suport del Departament d'Agricultura, Ramaderia, Pesca, Alimentació i Medi Natural de la Generalitat de Catalunya" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/ en els elements informatius i de difusió de l'activitat objecte de la subvenció.
En el cas d'una DOP o IGP, a més, logotip propi que identifica la DOP/IGP.
Només en el cas que el producte ja estigui inscrit en el registre comunitari també és obligatori el logotip de la UE de DOP/IGP d'acord amb el Reglament (CE) 628/2008 de la Comissió, de 2 de juliol de 2008, que modifica el Reglament 1898/2006, que estableix les disposicions d'aplicació del Reglament (CE) 510/2006, actualment Reglament (CE) 1151/2012, sobre els règims de qualitat dels productes agrícoles i alimentaris.
En el cas d'una ETG, a més, el logotip de la UE d'ETG d'acord amb el Reglament (CE) 1216/2007 de la Comissió, de 18 d'octubre de 2007, pel qual s'estableixen les disposicions d'aplicació del Reglament (CE) 509/2006 del Consell, sobre les especialitats tradicionals garantides dels productes agrícoles i alimentaris, actualment Reglament (CE) 1151/2012.
4, En el cas de l'artesania alimentària de Catalunya, a més, el distintiu o logotip que la identifica amb la frase "Artesania alimentària d'acord amb el Decret 285/2006, de 4 de juliol".
h) Portar una comptabilitat analítica de costos referent a l'ajut, que serà susceptible de comprovació per l'Administració.
i) Comunicar per escrit al DAAM, abans de la seva realització, els canvis en les actuacions i/o pressupostos presentats inicialment, degudament motivats, els quals han de ser acceptats per l'òrgan que concedeix la subvenció amb caràcter previ a la realització.
j) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
k) Complir les altres obligacions que preveuen la normativa vigent en matèria de subvencions i aquestes bases reguladores.
¿18 Modificació de la resolució
La resolució de concessió es pot modificar en cas d'alteració de les condicions que van determinar l'atorgament, siguin les relatives a l'entitat beneficiària o com a conseqüència d'una decisió de l'Administració.
¿19 Revocació i reintegrament de les quantitats percebudes indegudament
19.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions.
19.2 Són causes d'invalidesa de la resolució de concessió, que comporten l'obligació de retornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
19.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També es pot procedir a exigir el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de la Unió Europea als ajuts de minimis, i d'acord, si s'escau, amb el que estableix l'article 6 del mateix Reglament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions de foment i certificació realitzades per les persones beneficiàries per comprovar que es compleixen la destinació dels ajuts, els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que es puguin derivar de la normativa sectorial aplicable.
Amb relació a les declaracions responsables, aquestes comporten que l'entitat interessada disposa de la documentació pertinent acreditativa de les dades declarades.
Si l'Administració comprova la inexactitud o falsedat de les dades declarades, aquest fet comporta, prèvia audiència a l'entitat interessada, deixar sense efecte el tràmit corresponent.
22.1 Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de foment i gestió de la qualitat agroalimentària i al fitxer de gestió de l'artesania alimentària de la Direcció General d'Alimentació, Qualitat i Indústries Agroalimentàries, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).
La seva finalitat és tenir una base de dades per a les polítiques en matèria de foment i gestió de la qualitat agroalimentària i de l'artesania alimentària.
Les persones interessades poden exercir els drets de l'afectat mitjançant escrit dirigit a Subdirecció General d'Indústries i Qualitat Agroalimentària, Gran Via de les Corts Catalanes, 612-614, 08007 Barcelona; telf.
22.2 Els beneficiaris i entitats col·laboradores han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
El procediment de sol·licitud dels ajuts regulats en els annexos 1 s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina http://seu.gencat.cat/.
¿4 Identificació de l'entitat sol·licitant
4.2 En cas que el sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del representant de l'empresa, d'acord amb el que estableix el paràgraf anterior.
¿6 Efectes de la presentació de sol·licituds
6.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el DAAM reconeix la validesa i l'eficàcia de les sol·licituds presentades telemàticament sempre que es compleixi el mecanisme d'identificació de l'apartat 4 d'aquest annex.